Yemgarad uswir n tutlayt deg yeḍrisen n tmecṭuṭaḥ gar tmecṭuṭaḥ i d-negmer deg unnar akked tid n timawit tatiknulujit. Aswir n tutlay n tmecṭuṭaḥ i d-negmer seg unnar ur ɛlay ara, ur yecbi ara ula d aswir n tutlayt deg yisefra n tewsatin timensayin niḍen bḥal adekker, abaγur, ... yettban-d uswir n tutlayt am uswir n tutlayt n yal ass, ulac deg-s andi n useggem deg tseddast akked d uγanib, ladγa mi ara yili akken udiwenni, timecṭuṭaḥ-agi, ur d-yettban ardeg-sen uγanib n tmecṭuṭaḥ n timawit tatiknulujt.